Onaj vil ku ljublju poruči jedan dan
Onaj vil ku ljublju poruči jedan dan:
   "Viđ kako ne gublju moje dni ja zaman,"
   ter po toj poruci pticu mi jur posla
   za koju u muci život je moj dosla.
Jer pamet uteče na ovu zlu misal
   jeda će da reče: "U ovi s' ti čisal:
   ovako, rekući, uhvatih tebe ja,
   dovika da ući ne budeš meni tja."
Sprva vas povenuh ter ne znah reć slovo,
   a pak se spomenuh: što činju ja ovo?
   Ako bih bil sužan dostojan tko me ni,
   neka bih stal tužan ne mal čas ma sve dni;
nu vili toj služu koja svit podoba,
   za ku bih dal dušu u svako jur doba,
   u koje ne tužim ni zaman dni traju,
   nu lipos nje družim ter živem u raju.
Sva mi se daruje, gdi druzim za liku
   pogledat varuje svoj obraz i diku.
   Zatoj rih ovuj stvar svršeno ostavit,
   a tuj vil s veći var i služit i slavit.

Hrvatsko 16. stoljeće